ดาวโจนส์ปิดร่วง/น้ำมันพุ่งแรง/ทองลง
หุ้นดาวโจนส์ปิดร่วง 250.9 จุด ด้านราคาน้ำมันพุ่ง 1.17 ดอลลาร์ขณะที่ทองคำลง 1.70 ดอลลาร์
12 ต.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,496.06 จุด ลดลง 250.19 ขุด หรือ -0.72% ดัชนี เอสแอนด์พี 500 ปิดที่ 4,361.19 จุด ลดลง 30.15 จุด หรือ -0.69% ดัชนี แนสแดค ปิดที่ 14,486.20 จุด ลดลง 93.34 จุด หรือ -0.64%ดัชนีดาวโจนส์ตลาดหุ้นนิวยอร์กปิดร่วงลงเมื่อวันที่ 11 ต.ค. นักลงทุนวิตกกังวลว่าการพุ่งขึ้นของราคาน้ำมันอาจส่งผลกระทบต่อรายได้ของบริษัทเอกชนและการใช้จ่ายของผู้บริโภคสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤศจิกายน เพิ่มขึ้น 1.17 ดอลลาร์ ปิดที่ 80.52 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนธันวาคม เพิ่มขึ้น 1.26 ดอลลาร์ ปิดที่ 83.65 ดอลลาร์ต่อบาร์เรล ได้แรงหนุนจากความต้องการใช้น้ำมันทั่วโลกที่สูงขึ้นหลังจากเศรษฐกิจเริ่มฟื้นตัวจากการแพร่ระบาดของโรคโควิด-19 นอกจากนี้ ภาวะอุปทานตึงตัวที่เกิดขึ้นในหลายประเทศรวมทั้งจีนและอินเดียราคาทองคำโคเม็กซ์งวดส่งมอบเดือนธันวาคม ลดลง 1.70 ดอลลาร์ ปิดที่ 1,755.70 ดอลลาร์ต่อออนซ์